PL ออกหุ้นกู้ชุดใหม่วงเงิน 500 ลบ.ดอกเบี้ยคงที่ 2.49% ต่อปี,ขายนักลงทุนรายใหญ่
PL ออกหุ้นกู้ชุดใหม่วงเงิน 500 ลบ.อายุ 4 ปี ดบ.คงที่ 2.49% ต่อปี,ขายนักลงทุนรายใหญ่
28 ม.ค. 2559

บริษัท ภัทรลิสซิ่ง จำกัด (มหาชน) หรือ PL ระบุว่า บริษัทออกหุ้นกู้ชุดใหม่วงเงิน 500 ล้านบาท อายุ 4 ปีนับจากวันออกหุ้นกู้ในวันที่ 25 ม.ค.59 มีอัตราดอกเบี้ยคงที่ 2.49% ต่อปี โดยหุ้นกู้ดังกล่าวเป็นประเภทชนิดระบุชื่อผู้ถือ ไม่ด้อยสิทธิ ไม่มีหลักประกัน และไม่มีผู้แทนผู้ถือหุ้นกู้ เสนอขายแก่ผู้ลงทุนสถาบัน และ/หรือผู้ลงทุนรายใหญ่
ทั้งนี้ หุ้นกู้ดังกล่าวเป็นส่วนหนึ่งของวงเงินได้รับการอนุมัติจากที่ประชุมผู้ถือหุ้นสามัญประจำปี 2558 เมื่อวันที่ 28 เม.ย.58 ในจำนวนไม่เกิน 5 พันล้านบาท เพิ่มเติมจากวงเงินเดิมที่เหลือและบริษัทได้ดำเนินการออกและเสนอขายหุ้นกู้ ตามกรอบวงเงินดังกล่าวไปแล้วบางส่วน